Itūreiz raidejuma “Pi myusim Latgolā” veiduotuoji gastej Rēzeknis nūvoda Kaunatys pusē, kur dzeivoj gitaru meistars ar zalta rūkom i talanteigs muzykants Juoņs Kuzminskis, kurīs atkluoja, kai tod eistyn Latgolā tūp gitarys.
Dzeivis leiklūči Juoni paspiejuši aizvest i iz Reigu, i Moskovu, nu jis sevi sauc par eistynu latgalīti i soka, ka vyslobuok jiutās tepat Rāznys nacionaluo dobys parka teritorejā.
Juoņs Kuzminskis jau vairuokus godus izgatavej elektriskuos gitarys. Izaruod, ka tys ir gona laikītiļpeigs dorbs, partū ka viereiba juodagrīž kotrai detaļai i seikumam, suocūt ar kūksnis kaļteišonu, beidzūt ar mozūs detaļu pīsleipiešonu. Niu Juoņa Kuzminska gitarys skaņ na viņ Latgolā i Latvejā zynomu muokslinīku rūkuos, nu ari aiz Latvejis rūbežu.
Juoņs Kuzminskis dybynuojs ari rokgrupu “Gandreiž 10nīkā”, ar kurū pavysam naseņ īraksteits pyrmais muzykys albums.
ltg_Latn ltg_Latn ltg_Latn ltg_Latn